|  |
| --- |
| Οι συμμετεχοντεσ με πληρη εργασια οφείλουν να υποβαλουν μια εκτεταμενη περιληψη για τον προσυνεδριακο τομο των περιληψεων.  |

Οδηγίες για τους συγγραφείς για τη δημοσίευση στα Πρακτικά του Συνεδρίου (τίτλος σε Times New Roman 14", bold)

Κωστόπουλος Δ.1, Καντηράνης N.2 και Χριστοφίδης Γ.1 (Τα ονόματα των συγγραφέων σε Times New Roman 11")

1 Πλήρης διεύθυνση σε 9" italics Times New Roman (e.g:Τομέας Γεωλογίας, Τμήμα Γεωλογίας, Αριστοτέλειο Πανεπιστήμιο Θεσσαλονίκης, 54124, Θεσσαλονίκη, Ελλάδα, dkostop@geo.auth.gr)

 2………..

**Περίληψη (Abstract)**

Στις εργασίες που θα δημοσιευτούν στην Ελληνική γλώσσα πρέπει να συμπεριλαμβάνεται μία εκτεταμένη περίληψη στην Αγγλική γλώσσα (μεγαλύτερη από 300 έως 500 λέξεις)

Η περίληψη, εφόσον η εργασία δημοσιευτεί στην Αγγλική γλώσσα, πρέπει να είναι κατάλληλη για ανεξάρτητη δημοσίευση και δεν πρέπει να υπερβαίνει τις 300 λέξεις.

**Λέξεις Κλειδιά (Keywords):** Οι Λέξεις Κλειδιά (το πολύ έως 6) πρέπει να καλύπτουν, κατά περίπτωση, τη γεωγραφική περιοχή μελέτης, τη γεωλογική περίοδο, τις επιστημονικές τεχνικές που χρησιμοποιήθηκαν, την ονοματολογία του αντικειμένου, υλικού ή είδους και άλλων σχετικών πληροφοριών. Στις εργασίες που θα υποβληθούν στην ελληνική γλώσσα οι λέξεις κλειδιά πρέπει, εκτός από τα ελληνικά, να αναφέρονται και στα αγγλικά.

# **Κείμενο (Text)**

Το κείμενο της εργασίας πρέπει να κατατεθεί στην Αγγλική ή την Ελληνική γλώσσα, με διπλό διάστημα και φαρδιά περιθώρια. Η δομή του πρέπει να ακολουθεί τη σειρά: Τίτλος, Συγγραφέας(-είς), Στοιχεία επικοινωνίας, Περίληψη, Λέξεις Κλειδιά, Εισαγωγή, Υλικά και Μέθοδοι (ή Τεχνικές), Αποτελέσματα και Συζήτηση, Συμπεράσματα, Ευχαριστίες, Βιβλιογραφία. Σημειώσεις και υποσημειώσεις πρέπει να αποφεύγονται. Οι εργασίες δεν πρέπει να υπερβαίνουν τις 6000 λέξεις, συμπεριλαμβανόμενων της βιβλιογραφίας, των σχεδίων, εικόνων και πινάκων καθώς και της εκτεταμένης περίληψης στα Αγγλικά.

**Τα πλήρη κείμενα των εργασιών που προορίζονται για δημοσίευση πρέπει να έχουν κατατεθεί το αργότερο έως τις 31 Ιουλίου 2014.**

Σε αυτά πρέπει να συμπεριλαμβάνονται κείμενο, βιβλιογραφικές αναφορές, σχήματα, εικόνες και πίνακες, χωρίς να υπάρχει περιορισμός ως προς τη μορφοποίηση των γραφικών χαρακτήρων ή των παραγράφων. Προτιμάται το έγγραφο να αποθηκευτεί σε Microsoft Word 2003. Προτιμώμενοι γραφικοί χαρακτήρες είναι οι Times New Roman. Για τον τίτλο οι γραφικοί χαρακτήρες πρέπει να είναι 14″ bold, για τα ονόματα των συγγραφέων, το κείμενο και την περίληψη 11″ normal, για τα στοιχεία επικοινωνίας των συγγραφέων 9″ italics και για τις λεζάντες των σχημάτων και των πινάκων 10″ normal. Ο συλλαβισμός και η αυτόματη διόρθωση του κειμένου πρέπει να έχουν απενεργοποιηθεί.

Οι βιβλιογραφικές αναφορές, εντός του κειμένου, τοποθετούνται κατά προτεραιότητα με χρονολογική σειρά και στη συνέχεια αλφαβητικά και χωρίζονται μεταξύ τους με ερωτηματικό (;). π.χ.: Σύμφωνα με πολλούς συγγραφείς (Papadopoulos 1983; Rollinson 1984; Kilias and Mountrakis 1988; Mountrakis and Kilias 1988; Pearce et al. 1996 ; Papazachos and Chatzidimitriou 1999a,b)……….. ***ή*** σύμφωνα με τον Papadopoulos (1983), Rollinson (1984), Kilias and Mountrakis (1988), Mountrakis and Kilias (1988), Μουντράκης κ.α. (1988), Sfeikos and Frisch (1990), Pearce et al. (1996), Papazachos and Chatzidimitriou (1999a,b), ………….

## Σύμβολα και Μονάδες (Symbols and Units)

Οι συμβατικές συντομογραφίες των μονάδων και των συμβόλων που θα χρησιμοποιηθούν πρέπει να είναι αυτές που προτείνονται από το Διεθνές Γραφείο Μέτρων και Σταθμών (International Bureau of Weights and Measures) και το Διεθνές Σύστημα Μονάδων (International System of Units, SI).

 (http://www.bipm.org/utils/common/pdf/si\_brochure\_8\_en.pdf)

*Εικόνες και λεζάντες εικόνων (Figures and figure captions)*

Όλες οι φωτογραφίες ή τα σχέδια μίας εργασίας πρέπει να αναφέρονται ως εικόνες (figures) και να έχουν ενιαία αρίθμηση.

Οι εικόνες μπορούν να υποβληθούν σε χωριστά αρχεία. Παρακαλούμε να υποβάλετε ηλεκτρονικά το σύνολο των σχεδίων-artwork (γραμμικά σχέδια, φωτογραφίες, χάρτες, etc.) αποθηκευμένα στα 300 dpi TIFF format (CMYK colour or greyscale).

* Εντός του κειμένου οι εικόνες αναφέρονται ως εξής: Εικόνα 2 (π.χ. **….**στην Εικόνα 2 φαίνεται...)
* Εντός του κειμένου, αλλά σε παρένθεση, οι εικόνες μπορούν να αναφέρονται ως εξής: (Εικ. 1) (π.χ. το υπόβαθρο της περιοχής μελέτης αποτελείται από μεταμορφωμένα πετρώματα (Εικ. 1)…).
* Οι λεζάντες των εικόνων πρέπει να κατατεθούν και σε μία χωριστή κατάσταση ή σε ένα χωριστό αρχείο με γραφικούς χαρακτήρες 10" normal.

*Πίνακες (Tables)*

Οι πίνακες (με τη λεζάντα τοποθετημένη στην αρχή του πίνακα) μπορούν να κατατεθούν σε χωριστά αρχεία. Η προτεινόμενη μορφοποίηση είναι σε πρόγραμμα Microsoft EXCEL. Δε χρειάζεται να επισημαίνονται οι κάθετες γραμμές πλέγματος.

* Εντός του κειμένου ο πίνακας αναφέρεται ως εξής: Πίνακας 2 (π.χ. …στον Πίνακα 2 φαίνεται...)
* Εντός του κειμένου, αλλά σε παρένθεση, ο πίνακας αναφέρεται ως εξής: (Πίν. 1) (π.χ. ….πραγματοποιήθηκαν δώδεκα αναλύσεις (Tab. 1)….).

**Βιβλιογραφία (References)**

* Στη βιβλιογραφία οι βιβλιογραφικές αναφορές πρέπει να διατάσσονται αλφαβητικά.
* Στις εργασίες που θα υποβληθούν σε Αγγλική γλώσσα οι βιβλιογραφικές αναφορές πρέπει να είναι όλες μεταφρασμένες στην Αγγλική και σε παρένθεση να αναφέρεται σε ποια γλώσσα διατίθεται η βιβλιογραφική αναφορά. (eg. in Greek with English abstract)
* Στις εργασίες που θα υποβληθούν στην Ελληνική γλώσσα η αγγλική βιβλιογραφία προηγείται της ελληνικής, όπως προκύπτει με το αυτόματο σύστημα αλφαβητικής ταξινόμησης κειμένου του Microsoft Word. Τόσο οι αγγλόφωνες βιβλιογραφικές αναφορές όσο και οι ελληνόφωνες διατάσσονται αλφαβητικά αλλά σε δύο ξεχωριστές καταστάσεις.

Παραδείγματα βιβλιογραφικών αναφορών:

Koroneos A., Soldatos T., Christofides G. and Eleftheriadis G., 2000. Genesis of the Eastern Varnountas plutonite (NW Macedonia). Bulletin of the Geological Society of Greece, 30, 193-204 (in Greek with English abstract).

Papazachos K.B. and Chatzidimitriou P., 1989. Introduction to Geophysics. University Studio Press, Thessaloniki, 320p.

Βουβαλίδης Κ., Ψιλοβίκος Α. και Αλμπανάκης Κ., 1999 Η επιγενετική κοιλάδα του Στρυμόνα στα στενά της Αμφίπολης σε σχέση με την εξέλιξή του στον Ελλαδικό χώρο (Αν. Μακεδονία). Πρακτικά 5ου Πανελλήνιου Συνεδρίου της Ελληνικής Γεωγραφικής Εταιρείας, 11, 143-150.

**ΠΡΟΣΟΧΗ**

**Το σύνολο των επισυναπτόμενων αρχείων δεν πρέπει να υπερβαίνει τα 25MB.**